English: I hope you'll forgive me for standing up and contributing to this debate. Obviously, this is my first day, but I was Conservative spokesperson for sport in 2003 so I felt the need to stand up and say something. I wanted, first of all, to commend the report myself; I thought it was a very - . What Helen Mary Jones said; I want to thank her for that and thank the committee. I thought they were very sensible recommendations and very necessary recommendations. I think sport and physical activity have played a vital role over the last three months during lockdown in terms of well-being. I know from my own children, it has saved our lives in a lot of ways. There's a gentleman called Joe Wicks - I'm not sure if you're aware of him - that did PE with Joe at home. But again, for those families that don't have iPads at home or any form of computer, they were missing out on that. It was great for those that could afford those facilities to enable them to use that, and that is something that we should look at, going forward - that schools should maybe take that role rather than having to rely on a celebrity like him. But I thought that was fantastic, what he achieved. Also, I've been enjoying tennis along with my son, because that's come back in terms of one-to-one tuition now, which is great - it's great to actually do any sort of sport as a sport nut myself, and my child, obviously. But we're looking forward to that progressing to enable more children to play together in matches, and so forth. I also want to just make the point, which hasn't been raised yet - you've all made very good points; Mick Antoniw, John Griffiths, et cetera - that we need to look at the vulnerable children, as I've just outlined. They are the ones that we need to target, particularly when it comes to sport, and we need it to reach them, because the benefits just are so huge, in terms of health and well-being and so on. But we need to realise that, as things open now, probably in the winter, there is going to be 'rain stops play' sorts of things in certain areas. For example, in Newport, you've got a mass of 3G, 4G pitches to play on, so it ensures that children have that continuity and are able to play sport. I want us to remember that, in rural areas, even though Monmouth is seen as a largely affluent area, it is not - we have severe pockets of deprivation. But in terms of sport provision and facilities in rural areas, we are very poor, and, literally, we can't play grass-roots football or rugby or anything. And I'm thinking of my children's sports here; it is vital that our children get to play sport, and they can't if those facilities aren't there. So, I'm hoping that this committee will persuade the Government to look at rural areas, and ensure that we have the same facilities and the same opportunities as those in cities and our bigger towns. Thank you.
Welsh: Gobeithio y gwnewch chi faddau i mi am sefyll a chyfrannu at y ddadl hon. Yn amlwg, dyma fy niwrnod cyntaf, ond roeddwn yn llefarydd Ceidwadol dros chwaraeon yn 2003 felly roeddwn yn teimlo'r angen i sefyll a dweud rhywbeth. Yn gyntaf oll, hoffwn gymeradwyo'r adroddiad fy hun; roeddwn yn credu ei fod yn - . Yr hyn a ddywedodd Helen Mary Jones; hoffwn ddiolch iddi am hynny a diolch i'r pwyllgor. Roeddwn yn meddwl eu bod yn argymhellion synhwyrol iawn ac yn argymhellion angenrheidiol iawn. Rwy'n credu bod chwaraeon a gweithgarwch corfforol wedi chwarae rhan hanfodol yn llesiant pobl yn ystod y cyfyngiadau symud dros y tri mis diwethaf. Rwy'n gwybod, gan fy mhlant fy hun, ei fod wedi achub ein bywydau mewn llawer o ffyrdd. Mae yna ŵr bonheddig o'r enw Joe Wicks - nid wyf yn siŵr a ydych chi'n gwybod amdano - a oedd yn gwneud ymarfer corff yn ei gartref. Ond eto, i'r teuluoedd heb iPads gartref nac unrhyw fath o gyfrifiadur, ni fyddent yn cael hynny. I'r rhai a allai fforddio'r pethau hynny, roedd yn wych eu bod yn eu galluogi i ddefnyddio hynny, ac mae hynny'n rhywbeth y dylem edrych arno, wrth symud ymlaen - y dylai ysgolion fabwysiadu'r rôl honno efallai yn hytrach na gorfod dibynnu ar enwogion tebyg iddo ef. Ond roeddwn yn credu bod yr hyn a gyflawnodd yn wych. Hefyd, rwyf wedi bod yn mwynhau tenis gyda fy mab, oherwydd mae hynny wedi dychwelyd o ran hyfforddiant un-i-un yn awr, sy'n wych - mae gwneud unrhyw fath o chwaraeon yn wych, a minnau wrth fy modd â chwaraeon fy hun, a fy mhlentyn, yn amlwg. Ond rydym yn edrych ymlaen at weld hynny'n datblygu er mwyn galluogi mwy o blant i chwarae gyda'i gilydd mewn gemau ac yn y blaen. Rwyf hefyd eisiau gwneud pwynt nad yw wedi'i godi eto - rydych i gyd wedi gwneud pwyntiau da iawn; Mick Antoniw, John Griffiths, ac ati - fod angen inni edrych ar y plant sy'n agored i niwed, fel rwyf newydd ei amlinellu. Dyma'r rhai y mae angen inni eu targedu, yn enwedig o ran chwaraeon, ac mae angen i ni eu cyrraedd, oherwydd mae'r manteision mor enfawr, o ran iechyd a llesiant ac yn y blaen. Ond mae'n rhaid i ni sylweddoli, wrth i bethau agor yn awr, yn y gaeaf mae'n debyg, y bydd glaw yn rhwystro unigolion rhag chwarae mewn rhai mannau. Er enghraifft, yng Nghasnewydd, mae gennych doreth o gaeau 3G a 4G i chwarae arnynt, felly mae'n sicrhau bod gan blant y dilyniant hwnnw a'u bod yn gallu parhau i gymryd rhan mewn chwaraeon. Rwyf eisiau inni gofio, mewn ardaloedd gwledig, er bod Trefynwy yn cael ei hystyried yn ardal gefnog i raddau helaeth, nid yw hynny'n wir - mae gennym bocedi difrifol o amddifadedd. Ond o ran cyfleusterau a darpariaeth chwaraeon mewn ardaloedd gwledig, rydym yn dlawd iawn, ac yn llythrennol, ni allwn chwarae pêl-droed na rygbi nac unrhyw beth ar lawr gwlad. Ac rwy'n meddwl am chwaraeon fy mhlant yma; mae'n hanfodol fod ein plant yn cael cymryd rhan mewn chwaraeon, ac ni allant wneud hynny os nad yw'r cyfleusterau ar gael. Felly, rwy'n gobeithio y bydd y pwyllgor hwn yn perswadio'r Llywodraeth i edrych ar ardaloedd gwledig, a sicrhau bod gennym yr un cyfleusterau a'r un cyfleoedd â'r rheini yn ein dinasoedd a'n trefi mwy o faint. Diolch.